জানাগেছে, ধুনট উপজেলা পরিষদের জায়গায় মৎস্য সেটে ধুনট প্রেসক্লাবের কার্যক্রম পারিচালিত হয়ে আসছিল। কিন্তু ভবনটি পরিত্যাক্ত হওয়ায় পেশাজীবি সাংবাদিকবৃন্দ ব্যক্তিগতভাবে পৃথক অফিস ভাড়া নিয়ে তাদের কার্যক্রম চালিয়ে আসছেন। সেই সুযোগে কামরুল হাসান আনসারী দৈনিক মানবজমিন পত্রিকার পরিচয় দিয়ে গত এক বছর যাবত পরিত্যাক্ত ওই সরকারী ভবনটি দখল করে ধুনট প্রেসক্লাবের সাইবোর্ড লাগিয়ে অনৈতিক কার্যকলাপ চালিয়ে আসছিল। এবিষয়ে ধুনটের পেশাজীবি সাংবাদিকৃবন্দ গত ৭ আগষ্ট উপজেলা নির্বাহী কর্মকর্তা রাজিয়া সুলতানার কাছে লিখিত অভিযোগ দায়ের করেন। অভিযোগটি তদন্ত করে কামরুল হাসান আনাসারীকে ২৬ সেপ্টেম্বরের মধ্যে ভবনটি অবৈধ দখলমুক্ত করতে নির্দেশ দেন উপজেলা নির্বাহী কর্মকর্তা। কিন্তু কামরুল হাসান আনসারী ভবনটি দখলমুক্ত না করে গতকাল বুধবার বিকাল ৩টায় উপজেলা নির্বাহী কর্মকতার কক্ষে যান। সেখানে গিয়ে দৈনিক মানবজমিনের সাংবাদিক পরিচয় দিয়ে উপজেলা নির্বাহী কর্মকর্তার সাথে অসৌজন্যমূলক আচরন করে কামরুল। পরে সংবাদ পেয়ে পুলিশ তাকে ধুনট বাজার এলাকা থেকে আটক করে।